text: Kronprinsen på besøg ved Blue Water Shipping
  08 september 2016 kl. 18.31
  På sin tur rundt i Esbjerg kom Kronprinsen omkring flere store virksomheder som arbejder med olien.
  Efter turen på Fiskeri og Søfartsmuseet besøgte Kronprins Frederik torsdag nogle af de store virksomheder, som har arbejdet med og omkring den danske olieproduktion gennem årene. Efter besøget på Maersk Oil lagde han vejen forbi Blue Water Shipping, som har ligget på Esbjerg havn i 44 år.
  Her mødtes han med grundlægger og bestyrelsesformand Kurt Skov som er glad for besøget.
  - Det gik rigtig godt. Vi har jo mødt kronprinsen et par gange efterhånden. Han er en utrolig tiltalende fyr og ved meget om vores firma, fortæller han til TV SYD.
  
  